Christian Eriksen
<s>Christian Dannemann Eriksen (Middelfart, 14. veljače 1992.) je danski nogometaš i reprezentativac koji igra na poziciji ofenzivnog veznog; trenutno igra za Manchester United.</s>

<s>Svoju profesionalnu karijeru započeo je 2010. godine u Ajaxu; tokom 2011. godine, dobio je nagradu za danskog nogometaša godine, nizozemskog nogometnog talenta godine i Ajaxovog talenta godine (Nagrada Marco van Basten) te je uvršen u idelnu momčad na UEFA U-21 Euru, koje se održalo u Danskoj.</s><s>U tri sezone koliko je igrao u Ajaxu, Eriksen je osvojio tri naslova nizozemskog prvaka prije nego je 2013. godine za otprilike £11,500,000 prešao u Tottenham Hotspur.</s><s>U svojoj debitantskoj sezoni dobio je klupsku nagradu za igrača godine, a 2015. godine mu je uručena i treća uzastupna nagrada za danskog nogometaša godine.</s><s>Za Spurse je igrao do 2020. godine, kada prelazi u Inter Milan, s kojim je 2021. godine osvojio Serie A.</s>

<s>Za seniorsku reprezentaciju Danske debitirao je 2010. godine, sudjelujući odmah na Svjetskom prvenstvu 2010. godine, na kojemu je bio najmlađi igrač.</s><s>Sudjelovao je i na Euru 2012. te na Svjetskom prvenstvu 2018. godine u Rusiji.</s><s>Na UEFA Euru 2020. godine, Eriksen je iznenada kolabirao pred kraj prvog poluvremena utakmice s Finskom te su mu se liječnici na terenu borili za život.</s><s>Srećom, Eriksen je uspješno reanimiran na terenu te je prevezen u Rigshospitalet u stabilnom stanju.</s><s>Nakon ugradnje posebnog uređaja, Eriksen se vratio nogometu.</s>

<s>Ugovor s Interom razvrgnuo je 2021. godine, a u prvoj polovici igrao je za engleski Brentford, preko kojega se vratio aktivnom nogometu.</s><s>Istovremeno se vratio i u dansku reprezentaciju.</s>

<s>Danski fudbaleri
Fudbaleri ili nogometaši Ajaxa
Fudbaleri ili nogometaši Tottenham Hotspura
Fudbaleri ili nogometaši Intera
Fudbaleri ili nogometaši Manchester Uniteda</s>

